Centar izvrsnosti za hrvatski jezik za osnovne škole

*OPIS RADIONICA*

1. Radionica s integrativno-korelacijskim sadržajima - mentorica učenicima: Nataša Sedlar, prof.

* za učenike 5. i 6. r. – broj polaznika: 20

U radu s učenicima primjenjuje se holistički pristup učenju i poučavanju, tj. integracija predmetnih sadržaja i korelacija s drugim predmetima, ostvarivanje očekivanih ishoda međupredmetnih tema pri čemu se učenika poučava povezivati raznovrsna znanja. S učenicima se radi na tekstu s ciljem razvijanja čitalačke pismenosti i proširivanja rječnika učenika. Učenici proširuju svoja znanja o jeziku (slovnički i pravopisni sadržaji) te razvijaju kritičko mišljenje i komunikacijske vještine.

2. Jezična radionica za učenike 7. razreda - mentorica učenicima: Sunčica Križan-Kadi, prof.

3. Jezična radionica za učenike 8. razreda - mentorica učenicima: Snježana Tramburovski, prof.

* broj polaznika po radionici: 10

Obje jezične radionice namijenjene su učenicima koji su motivirani za učenje jezičnih sadržaja: slovničkih i pravopisnih. Učenici istražuju hrvatski jezik i proširuju svoje znanje o njemu. Učenike se priprema za natjecanje iz Hrvatskoga jezika.

4. Radionica za književnost - mentorica učenicima: Sanja Biškup, prof.

5. Radionica za medijsku kulturu - mentorica učenicima: Ivana Canjuga, prof.

* broj polaznika po radionici: 10

Radionice su namijenjene učenicima 7. i 8. r. koji vole čitati, kreativni su te su motivirani za spoznavanje sadržaja književnosti i medijske kulture. Učenici razvijaju svoje kompetencije u tim područjima, usavršavaju svoju čitalačku i medijsku pismenost, razvijaju sposobnost kritičkog tumačenja i vrednovanja medijskih poruka te komunikacijske vještine. Učenici se mogu okušati u stvaranju radijske emisije i radijske igre.

Sve radionice obuhvaćaju i izvanučioničku nastavu: posjet knjižnicama, muzejima, kazalištu, kinu, televiziji, radijskim postajama, novinskim redakcijama, izdavačkim kućama, institucijama.

Učenici također imaju priliku upoznati različite goste predavače.

Planirana je izvanučionička nastava u Zagreb. Planirano je prisustvovanje Festivalu *Ivan Kukuljević Sakcinski* 26. veljače. 2020.

*DODATNE NAPOMENE*

U slučaju većeg broja prijavljenih učenika od planiranog broja 5. listopada 2019. bit će provedeno testiranje.

Rad u radionicama odvija se subotom, djelomice u vrijeme jesenskog i zimskog odmora učenika, od 8.30 do 12 sati. Za učenike je osiguran prijevoz autobusom kao i prethodnih godina.

Tijekom studenog Centar izvrsnosti za komunikaciju provodit će postupak obrade potencijalno darovitih učenika u koji će biti uključeni prijavljeni učenici 5. i 6. razreda.

Obrazac privole/suglasnosti roditelji učenika obavezno moraju ispuniti i potpisati. Privole roditelja nije potrebno slati; predmetni učitelji zadržavaju ih u svojoj administraciji do kraja školske godine, a prijavom učenika jamče točnost podataka i suglasnost roditelja.